Allir Star Wars unnendur þekkja textann , svipuðum þessum hér að neðan , sem alltaf kemur í upphafi myndanna , þar sem er einskonar kynning á stöðu mála . Allar sjö Star Wars myndirnar sem gerðar hafa verið , hafa haft slíka kynningu í byrjun myndar , en um er að ræða þrjár málsgreinar skrifaðar með gulu letri sem liðast upp skjáinn á meðan einkennislag Star Wars eftir John Williams , hljómar í öllum sínum mikilfengleik . Líklega er nú að verða breyting á þessum fasta lið , en næsta mynd , sem kemur í vetur , Rogue One : A Star Wars Story , mun að öllum líkindum ekki byrja með þessum hætti . Ástæðan er sú að menn eru að skoða hvernig hægt er að skilja með afgerandi hætti á milli Star Wars mynda annarsvegar og svo hliðarmyndanna hinsvegar , en í þeim myndum er sögð saga Skywalker fjölskyldunnar . Forstjóri Lucasfilm , framleiðanda Star Wars myndanna , hafði þetta að segja um málið um síðustu helgi í samtali við Entertainment Weekly : „ Við erum að ræða þessi mál núna , en ég held að þessar myndir muni ekki hafa þennan kynningartexta . “ Leikstjóri myndarinnar , Gareth Edwards , var ekki eins afgerandi : „ Ég held að það sé margt sem ég hreinlega get ekki talað um , og því er vissast að segja sem minnst . Hugmyndin er að þessi mynd verði frábrugðin hinum myndunum … það sem er merkilegt finnst mér er hvað fólk er upptekið af þessu . “ Rogue One : A Star Wars Story verður frumsýnd 16. desember nk . Sjáðu alla sjö Star Wars byrjunartextana hér fyrir neðan :